Apple Inc.

Apple Inc. nyaéta pausahaan multinasional di Silicon Valley, Cupertino, California nu mimitina mangrupa pausahaan nu gerak di widang téknologi komputer tapi kiwari jadi perusahaan nu nyiptakeun perangkat canggih nu dipikawanoh sakuliah dunya kalawan mérek dagang saperti OS X, iOS, iTunes, Safari Browser, iPhone, iPod, Macbook, iMac ogé iPad.Khoiruddin, Arie dkk. 2009. The Power of Iphoneberry. Jakarta: Gramedia Pustaka Utama

 Sajarah 

Apple Computer nyaéta hiji pausahaan Silicon Valley nu basisna di Cupertino, California sarta mimitina ngan fokus ka widang téknologi komputer. Pangadeg ieu pausahaan nyaéta dua urang nu sobat dalit ti baheula nyaéta Steve Jobs jeung Steve Wozniak. Duanana mangrupa jalma nu resep pisan téknologi komputer. Taun 1975 Steve Wozniak nu mimitina gawé di Hewlett-Packard milih gabung jeung babaturana, nyaéta Steve Jobs ngabantuan ngadésain kaulinan vidio pikeun Atari. Disebut-sebut, dua Steve ieu teu parat kuliah tuluy ngadegkeun Apple Computer Company kaping 1 April 1976 kalawan produk perdana Apple I. Nalika ngadegkeun Apple Computer, umur Jobs 21 taun ari Wozniak 26 taun. Dina lalampahan Apple Computer, Inc. sanajan Steve Jobs pangadegna anjeunna kungsi dipecat ku manajemen Apple tapi balik deui sarta suksés ngangkat Apple.

Nembongna Apple boga dampak ka révolusi komputer pribadi nalika taun 1970-an kalawan produk Apple II sarta dimajukeun nalika taun 1980 nepi ka ayeuna ku ngaran Macintosh. Mangsa mimiti ngadeg, pasar komputer didominasi ku International Bussiness Machine (IBM) kalawan komputer nu mesina badag. Apple harita jadi alternatif ku nyieun komputer leutik, murah, jeung gampang dipaké dina istilah pamasara Steven Jobs dipikawanoh ku "komputer untuk kita semua" (komputer keur urang kabeh). Nalika Apple I dijual hargana $666 per hiji unit. Ngaran Apple sorangan dijieun sangkan produkna bisa leuwih inovatif sarta teu umum di masarakat. Perusahaan ieu kudu béda ti IBM.

Pasaingan dagang harita teu pati gedé sabab Apple ngan ngalayanan perusahaan leutik ari IBM ka perusahaan skala gedé. Ngan hal ieu robah nalika taun 1981 nalika IBM ngawanohkeun komputer munggarana sarta mimiti saingan jeung pasar Apple. PC IBM harita dijual saharga $1.565 nepi ka $6.000 gumantung fasilitasna sarta kajual 50.000 unit salila genep bulan. Tapi kiwari Apple dipikawanoh ku perangkat heuras ciptaana saperti iMac, Macbook, iPod, jeung iPhone. 9 Januari 2007 di acara Macworld Expo, Steve Jobs ngumumkeun balik ngaran Apple Computer Inc. jadi Apple Inc. Makna dijieuna urut ngagégél di sisi buah ngan boga maksud sangkan béda teu siga céri atawa tomat.

 Logo Apple 
Logo mimiti Apple dirarancang ku Ron Wayne taun 1976 ogé salah sahiji pangadeg perusahaan éta. Logo ieu ngagambarkeun Isaac Newton nalika ngawangwang di handap tangkal apel. Tapi Steve Jobs ngarasa kurang puas sabab logo éta intelektual jeung ilmiah pisan. Ku kituna logo ti Ron Wayne dipaké keur Apple I wungkul. Taun 1977 logo Apple dijieun ku Rob Janoff. Harita Janoff gawé salaku direktur seni di pausahaan humas Regis Mckenna Inc (RMI) basisna di California. Janoff disebut bisa ngarépréséntasikeun hal nu abstrak jadi visual.Rob Janoff, Logo Apple , disungsi kaping 16 April 2015

 Produk Apple 

 Tablét iPad mangrupa jajaran tablét Apple anu maké sistem operasi iPadOS, perusahaan anu diturunkeun tina macOS jeung iOS. 

 Laptop Mac nyaéta jajaran laptop Apple anu maké sistem operasi macOS.
 Apple Watch nyaéta arloji nu diproduk ku Apple Inc. Alat ieu sadia tina opat jinis, nyaéta Apple Watch Sport, Apple Watch, Apple Watch Hermès, jeung Apple Watch Edition.
 iPod nyaéta merek sauntuyan alat pamuter média digital (musik) nu dirancang jeung dijual ku Apple Inc.
 Apple TV mangrupa parangkat digital media receiver nu diproduksi jeung dijual ku Apple Inc.
 Hapé iPhone nyaéta merek hapé nu dirancang jeung dipasarkeun ku Apple Inc. iPhone ieu maké sistem operasi telepon sélulér iOS. 
Tipe-tipe iPhone diantarana:
TipeTaun LeupaskeuniPhoneJuni 2007iPhone 3GJuli 2008iPhone 3GSJuni 2009iPhone 4Juni 2010iPhone 4 CDMAFebruari 2011iPhone 4sOktober 2011iPhone 5September 2012iPhone 5cSeptember 2013iPhone 5sSeptember 2013iPhone 6September 2014iPhone 6 PlusSeptember 2014iPhone 6sSeptember 2015iPhone 6s PlusSeptember 2015iPhone SEMaret 2016iPhone 7September 2016iPhone 7 PlusSeptember 2016iPhone 8September 2017iPhone 8 PlusSeptember 2017iPhone XNovember 2017iPhone XSSeptember 2018iPhone XS MaxSeptember 2018iPhone XROktober 2018iPhone 11September 2019iPhone 11 ProSeptember 2019iPhone 11 Pro MaxSeptember 2019iPhone SE 2020)April 2020iPhone 12 miniNovember 2020iPhone 12Oktober 2020iPhone 12 ProOktober 2020iPhone 12 Pro MaxNovember 2020iPhone 13 miniSeptember 2021iPhone 13September 2021iPhone 13 ProSeptember 2021iPhone 13 Pro MaxSeptember 2021

 Rujukan 

Kategori:Téhnologi